
Nr. 22/588


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.31/2007 privind reglementarea unor măsuri financiare pentru stimularea gradului de absorbţie a fondurilor alocate prin Programul SAPARD, cu care comisia noastră a fost sesizată în fond cu adresa Biroului Permanent nr. PL.x  691  din 15 octombrie 2007.
	PREŞEDINTE,

Aurel Gubandru


Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,    8.11.2007
Nr. 588


RAPORT

asupra proiectului de Lege pentru aprobarea Ordonanţei Guvernului nr.31/2007 privind reglementarea unor măsuri financiare pentru stimularea gradului de absorbţie a fondurilor alocate prin Programul SAPARD
     
     Cu adresa nr. PL.x 691  din 15 octombrie  2007, Biroul Permanent conform art.95 şi 115 din Regulamentul Camerei Deputaţilor, republicat, a sesizat,  spre dezbatere în procedură de urgenţă, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.31/2007 privind reglementarea unor măsuri financiare pentru stimularea gradului de absorbţie a fondurilor alocate prin Programul SAPARD.
La întocmirea raportului s-au avut în vedere avizele Consiliului Legislativ, al Comisiei juridică, de disciplină şi imunităţi şi al Comisiei pentru agricultură, silvicultură, industrie alimentară şi servicii specifice. 

               Prezentul proiect de Lege are ca obiect de reglementare aprobarea Ordonanţei Guvernului nr.31/2007 privind reglementarea unor măsuri financiare pentru stimularea gradului de absorbţie a fondurilor alocate prin Programul SAPARD, în sensul reglementării alocării sumei de 290 milioane lei pentru asigurarea demarării lucrărilor de infrastructură rurală contractate de Agenţia de Plăţi pentru Dezvoltare Rurală şi Pescuit. În vederea asigurării operativităţii, suma menţionată se va aloca Ministerului  Agriculturii şi Dezvoltării Rurale fără dobândă, pe o perioadă de doi ani da la data intrării în vigoare a ordonanţei. Ministerul  Agriculturii şi Dezvoltării Rurale virează sumele solicitate unităţilor administrativ-teritoriale în conturi deschise  în afara  bugetelor locale, la unităţile teritoriale ale Trezoreriei Statului, acestea având caracter revolving şi trebuind restituite în totalitate.
     Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 22 deputaţi, din totalul de 27 membri ai comisiei.

Raportul comisiei a fost adoptat cu majoritate de voturi. 

Proiectul de Lege a fost adoptat de Senat în şedinţa din data de 9 octombrie 2007.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
               In urma dezbaterii proiectului de  Lege pentru aprobarea Ordonanţei Guvernului nr.31/2007 privind reglementarea unor măsuri financiare pentru stimularea gradului de absorbţie a fondurilor alocate prin Programul SAPARD, în şedinţa din data de 8 noiembrie 2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege, în  forma adoptată de Senat. 
	PREŞEDINTE,

Aurel Gubandru
	SECRETAR,

Radu Cătălin Drăguş


       Consilier parlamentar:
Rosu Gica       

